Generaal Lucas Johannes Meyer was 'n Boeresoldaat. In 1846 in die Oranje-Vrystaat gebore, groei in Natal op en vestig hom later in die Suid-Afrikaanse Republiek. Hy was sterk gekant teen die Britse anneksasie van die land. Hy veg in die Majoeba-veldtog in 1880-81. Hy het eers in 1884 op die voorgrond getree deurdat hy bevel gevoer het oor 'n Boerekontingent wat Dinizulu in 'n stamgeveg teen Usibepu gesteun het. In ruil is 'n grondgebied aan die Boere geskenk waarop hulle die Nuwe Republiek gestig het met Meyer as President. Toe dit in 1887 met Transvaal saamgesmelt het, is hy verkies tot die Volksraad. Hy was 'n bevelvoerder van die Boeremagte in die Tweede Vryheidsoorlog, en het die Vrede van Vereeniging in sy hoedanigheid as 'n lid van die Uitvoerende Raad van die Suid-Afrikaanse Republiek onderteken. Op 2 Augustus 1902 is hy tydens 'n besoek aan Europa oorlede. Bron: Ensiklopedie van Suidelike Afrika, Eric Rosenthal, 1967 Laat weet as u oor addisionele inligting beskik wat ons hier kan bywerk.